И СИГУРНОСТ
 Член 14
 Върховенство на закона и зачитане на правата на човека и основните свободи
 При сътрудничеството си в сферата на правосъдието, свободата и сигурността страните придават особено значение на консолидирането на принципа на върховенството на закона и укрепването на институциите на всички равнища в сферата на администрацията като цяло и в частност на правоприлагането и на правораздаването. По-специално сътрудничеството е насочено към укрепването на съдебната система, подобряването на нейната ефективност, запазването на нейната независимост и безпристрастност, както и към борбата с корупцията. Зачитането на правата на човека и основните свободи ще ръководи изцяло сътрудничеството в областта на правосъдието, свободата и сигурността.
 Член 15
 Защита на личните данни
 Страните се споразумяват да си сътрудничат за гарантирането на подходящо ниво на защита на личните данни в съответствие с най-високите европейски и международни стандарти, включително съответните инструменти на Съвета на Европа. Сътрудничеството в областта на защитата на личните данни може да включва, inter alia, обмен на информация и на експерти.
 Член 16
 Сътрудничество в областта на миграцията, убежището и управлението на границите
 1. Страните потвърждават значението на съвместното управление на миграционните потоци между своите територии и развиват допълнително широкобхватния диалог по всички въпроси, свързани с миграцията, включително незаконната миграция, законната миграция, прекарването през граница на нелегални имигранти и трафика на хора, както и включването на въпросите на миграцията в националните стратегии за икономическо и социално развитие на районите на произход на мигрантите. Този диалог е основан на основните принципи на солидарност, взаимно доверие, обща отговорност и партньорство.
 2. Съгласно съответното законодателство на Съюза и националното законодателство в сила сътрудничеството ще се съсредоточи по-специално върху:
 а)
 справянето с основните причини за миграцията, като се използват активно възможностите за сътрудничество в тази област с трети държави и в рамките на международни форуми;
 б)
 съвместното установяване на ефективна и превантивна политика срещу незаконната миграция, прекарването през граница на нелегални имигранти и трафика на хора, включително за начините за борба с мрежите за незаконна миграция и трафик на хора, както и за закрилата и подпомагането на жертвите на такъв трафик;
 в)
 установяването на широкообхватен диалог по въпроси, свързани с убежището, и по-специално по въпроси, свързани с практическото прилагането на разпоредбите на Конвенцията на ООН от 1951 г. за статута на бежанците и на Протокола за статута на бежанците от 1967 г. и на други съответни международни инструменти, както и за гарантиране на спазването на принципа на забраната за връщане;
 г)
 правилата за приемане, правата и статута на приетите лица, както и справедливото третиране и интеграцията на законно пребиваващите чужди граждани;
 д)
 допълнителното разработване на оперативни мерки в областта на управлението на границите;
 i)
 сътрудничеството в областта на управлението на границите може да включва, inter alia, обучение, обмен на най-добри практики, включително по технологични аспекти, обмен на информация в съответствие с приложимите правила и, когато е целесъобразно, обмен на служители за връзка;
 ii)
 работата на страните в тази област цели ефективното прилагане на принципа за интегрирано управление на границите;
 е)
 подобряването на сигурността на документите;
 ж)
 разработването на ефективна политика за връщане, включително в нейното регионално